Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 461

d) Íráskészség. A tanulók legyenek képesek kb. 150 szavas egyszerû üzleti szöveget, levelet megírni, — formailag helyesen megszerkeszteni, tagolni, — gondolataikat a megfelelõ nyelvi eszközökkel kifejezni, — az írott nyelv nyelvhelyességi szabályait követni. KERESKEDELEM—MARKETING, ÜZLETI ADMINISZTRÁCIÓ SZAKMACSOPORTOS ALAPOZÓ GYAKORLATOK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási, döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Kereskedelem-marketing, üzleti adminisztráció szakmacsoportos alapozó gyakorlatok tanításának célja, hogy a szakmacsoport tevékenységének sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel a tanulók érdeklõdését a szakmacsoport iránt, és segítse elõ pályaválasztásukat. Bõvítse, rendszerezze és mélyítse el a közismereti tantárgyak keretében tanultakat, fejlessze, alapozza meg a szakmai mûveltséget. A szakmacsoport aktív tanulói magatartást és tanulási élményeket is eredményezõ bemutatásával hívja fel a tanulók figyelmét a kereskedelmi, marketing és üzleti adminisztrációs szakképesítések sajátosságaira, keltse fel az érdeklõdésüket azok gyakorlata iránt. Segítse a tanulókat leendõ szakmai szerepük kiválasztásában, megfogalmazásában, az egyéni életpályájuk reális megtervezésében. Teremtsen feladathelyzeteket a tanulók képességei, szakmai tehetségük kibontakoztatására, keltse fel az érdeklõdésüket a szakmai tevékenységek gyakorlata iránt. Biztosítson lehetõséget a szakmacsoport szakképesítéseinek munkaköreiben szükséges magatartás kialakulásához, a motiváció fejlesztéséhez, megerõsítéséhez. Neveljen a szakmai tevékenységekkel kapcsolatban felelõsségteljes magatartásra, alakítsa ki a tanulókban az önálló, pontos és minõségi munkavégzés igényét. Az Információkezelés oktatásának célja, hogy a tanulók tájékozódni tudjanak az irodai környezetben, el tudják látni a gazdálkodó szervezeteknél elõforduló egyszerû ügyviteli munkákat. A tanulók képet kapnak az irodai munkáról, és ez hozzájárul a pálya iránti érdeklõdésük kialakulásához. A Viselkedéskultúra oktatásának célja, hogy a hétköznapi viselkedési formákat bemutassa, elemezze az alapvetõ és a szolgáltató szakmákban különösen fontos magatartási, illetve viselkedésformák szerepét, jelentõségét. Megismertesse a tanulókkal az ön- és emberismeretet. Fejlessze az empatikus készségeket. A Kommunikáció oktatásának célja, hogy a tanulók elsajátítsák és tudatosan alkalmazzák a helyes beszédtechnikát, valamint az írásbeli kommunikáció alapszabályait. A személyiségfejlesztés, az egyéni és a szakmai sikerek elérésének kommunikációs eszközökkel történõ elõsegítése. Legyenek tisztában az emberi érintkezés kultúrájának fontosságával. Ismerjék meg önmagukat, és sajátítsák el a közvetlen és tágabb értelemben vett környezetükhöz való alkalmazkodás képességét. Legyenek képesek a konfliktusok elkerülésére vagy helyes kezelésére, a családi, baráti és késõbbi munkakapcsolatok helyes alakítására. A Tanirodai gyakorlatok oktatásának célja olyan gyakorlati ismeretek elsajátíttatása, amelyek képessé teszik a tanulókat a változó gazdasági életben történõ eligazodásra és sikeres alkalmazkodásra alkalmazottként és vállalkozó tulajdonosként. A kereskedelmi, marketing- és üzleti adminisztrációs tevékenységek végeztetésével segítse a tanulók konkrét szakmaválasztását, készítse fel a tanulókat a gyakorlati teendõk ellátására, és fejlessze a tanulók kreatív, piacorientált gondolkodását. Fejlesztési követelmények A foglalkozások során fejlõdjenek a tanulók gyakorlati tevékenységhez szükséges képességei, így különösen az ismeretelemzõ-értékelõ gondolkodás, a kreativitás, az önálló tapasztalatszerzés és ismeretalkalmazás képessége. Információkezelés: A tanulók váljanak képessé a számítógép billentyûzetének használatára, dokumentumok megnyitására, mentésére, nyomtatására, tabulálásra, betûtípusváltásra, választásra, keresésre, cserére. Másoljanak tíz perc alatt legalább 800 leütés terjedelmû, közepes nehézségû, összefüggõ nyomtatott, ismeretlen szöveget tízujjas vakírással, az elõírt hibahatárokon belül. Ismerjék az üzleti szokásoknak megfelelõ levélformákat, a kiemelési módokat. Viselkedéskultúra: A tanulók ismerjék az ápoltság jegyeit, az öltözködési módokat. Váljanak képessé a kapcsolatfelvételre, a kapcsolattartásra, a kulturált vitára, az eredményes konfliktuskezelésre. Ismerjék meg a korszerû gasztronómia alapjait. Legyenek jártasak az étkezési szokásokban, ismerjék az egészséges táplálkozás alapelveit. Kommunikáció: A tanulók ismerkedjenek meg a kommunikáció fogalmával, a helyes beszédtechnikával, a mondat- és szövegfonetikai eszközök helyes használatával. Alkalmazzák a kapcsolatfelvétel, kapcsolattartás és kapcsolatlezárás kulturált módját, az írásbeli kommunikáció legelterjedtebb formáit. A tanulók önismeret-fejlesztõ gyakorlatok útján tanulják meg a tárgyilagos emberismeret jelentõségét, és feltétlenül sajátítsák el a konfliktuskezelés képességét. Tanirodai gyakorlatok: A tantárgy tanulása során fejlõdjenek a tanulók szakmai gyakorlati tantárgyak tanulásához szükséges képességei, így különösen az önálló tapasztalatszerzés, a kreativitás, az ismeretek alkalmazási képessége. A gyakorlati tevékenységek során maradéktalanul tartsák be a balesetmentes és biztonságos munkavégzés szabályait, fejlõdjön munkabírásuk, kitartásuk. A tantárgyi tevékenység során szokjanak hozzá a produktív munkavégzéshez. Alakuljon ki a tanulókban az önálló feladatmegoldás igénye, érezzék meg a sikerek értékét, örömét. A gyakorlati tevékenység végzése során folyamatosan erõsödjék a szakmai motiváció, váljon tudatos döntéssé a szakmaválasztás. Alkalmazzák a gyakorlati tevékenységek végzéséhez szükséges magatartási szabályokat, magatartásformákat. A tanulók legyenek képesek ismertetni a vállalkozás beindításának feltételrendszerét, a vállalkozások kapcsolatrendszerét és annak jelentõségét, az árubeszerzés komplex folyamatát, a beszerzéshez kapcsolódó jogi, pénzügyi lehetõségeket, tárgyalástechnikai eszközöket, az értékesítési módokat, az értékesítést elõsegítõ eszközöket, a reklamációk bizonylatait, elintézésének módjait, a vállalkozások megszûnésének lehetõségeit, folyamatát, a környezetvédelemmel, a tûzvédelemmel kapcsolatos jogszabályokat, a kereskedelemben alkalmazott biztonságtechnikai feladatokat. A tanulók értsék meg a pszichológiai alapfogalmak tartalmát, ismerjék fel a viselkedést motiváló tényezõket. A tanulók tudjanak számlát, egyszerûsített számlát, árubevételezési jegyet kiállítani.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes